
48                                                                  DR 30.7.2018                                                       

 
Saya akui, kerajaan tidak dapat melaksanakan segala janji-janji yang dilontarkan 

dalam masa 100 hari. Walau bagaimanapun, janji harus dikotakan, jangan hanya dikatakan.  

Dengan izin Tuan Yang di-Pertua, saya ingin menyentuh sedikit tentang kos sara 
hidup dan GST.  

■1510 

Saya percaya sebelum PRU, kerajaan parti Pakatan Harapan telah menyentuh dan 
menghubungkaitkan GST dengan kos sara hidup dan juga kenaikan harga barang. Namun, 
terbukti selepas GST di-zero-rated-kan, dengan izin, harga masih tidak menurun, malahan 
ianya semakin meningkat. Sebegitu juga dengan kos sara hidup rakyat.  

Maka, saya menyeru kerajaan supaya buatlah kajian dan analisis yang secukupnya 
dan jangan terburu-buru untuk melaksanakan SST hanya kerana ia merupakan janji Pakatan 
Harapan sebelum PRU. Rakyat akan faham jika kerajaan mencari alternatif lain bagi 
mengurangkan harga barangan dan juga kos sara hidup mereka.  

Dengan itu, saya cadangkan jikalau kita hendak kurangkan harga barangan, 
kesedaran pengguna atau consumer awareness, dengan izin, harus diperkuatkan. 
Penguatkuasaan di peringkat majlis perbandaran dan majlis daerah harus dibuat. Seperti 
yang dikatakan oleh Menteri Kewangan baru-baru ini... 

Timbalan Yang di-Pertua [Tuan Nga Kor Ming]: Yang Berhormat Cameron 
Highlands, Yang Berhormat Sungai Siput hendak mencelah.  

Dato’ Sivarraajh Chandran [Cameron Highlands]: Maaf ya, saya tidak cukup 
masa. Saya ada banyak- saya prepare for 30 minit tetapi dapat 10 minit saja.  

Timbalan Yang di-Pertua [Tuan Nga Kor Ming]: Ya, teruskan.  

Dato’ Sivarraajh Chandran [Cameron Highlands]: Jadi seperti yang dikatakan 
oleh Menteri Kewangan baru-baru ini bahawa RM23 bilion yang diselamatkan daripada GST 
ini akan diberikan sebagai hadiah kepada rakyat. Saya percaya itu adalah kerugian kepada 
negara. Kita harus mencari alternatif lain untuk membuat baik kepada rakyat. Jangan kita 
mengorbankan pendapatan negara yang kita dapat melalui cukai GST.  

Selain daripada itu, saya juga ingin menyentuh tentang PTPTN. Saya mengucapkan 
tahniah kepada Kerajaan Pakatan Harapan kerana telah berjaya keluarkan 429,945 orang 
daripada senarai hitam PTPTN. Akan tetapi, cadangan dan janji Pakatan Harapan, bagi 
pendapat saya, hanyalah populis untuk mendapat, untuk menarik sokongan anak-anak 
muda. Seperti yang dikatakan oleh Yang Berhormat Lenggong, mantan Pengerusi PTPTN, 
baru-baru ini bahawa pada tahun 1997 sejak ia diperkenalkan, kita telah memberi pinjaman 
sebanyak RM48.7 bilion dan setakat tahun 2017 hanya RM10 bilion berjaya dikutip.  

Jadi, kita hendaklah faham bahawa PTPTN adalah revolving fund. Jikalau kita 
hendak pastikan dana ini berterusan untuk membantu pelajar-pelajar kita bakal generasi akan 
datang, saya percaya kerajaan harus mewujudkan generasi muda yang bertanggungjawab. 
You pay, you owe, dengan izin. Jadi kita semaikan semangat bertanggungjawab di kalangan 
orang-orang muda dan pastikan mereka mengambil tanggungjawab dan membayar hutang 
yang mereka pinjam.  

Keduanya, carilah mekanisme lain untuk menggalakkan pembayaran balik hutang 
walaupun ia tidak popular. Akan tetapi, jika ia menguntungkan negara dan juga memberi 
kelebihan kepada generasi akan datang, saya rasa kerajaan patut mengamalkan atau 
mencari mekanisme lain untuk memastikan hutang itu terbayar.  

Ketiganya, campur tangan kerajaan secara monetary akan meningkatkan hutang 
negara. Ia bercanggah dengan pendirian kerajaan untuk mengurangkan hutang negara. Jadi 
biar saya sarankan beberapa penyelesaian kepada masalah ini, iaitu tingkatkan daya bayar 
belia-belia, peminjam-peminjam tersebut, wujudkan platform-platform bagi mereka untuk 
menjana pendapatan yang pasif supaya mereka boleh membayar hutang ini dan juga hutang-
hutang lain.  

 

 



Saya akui, kerajaan tidak dapat melaksanakan segala janji-janji yang dilontarkan. dalam masa 100 hari. Walau bagaimanapun, janji harus dikotakan, jangan hanya dikatakan. Dengan izin Tuan Yang di-Pertua, saya ingin menyentuh sedikit tentang kos sara hidup dan GST. #1510. Saya percaya sebelum PRU, kerajaan parti Pakatan Harapan telah menyentuh dan menghubungkaitkan GST dengan kos sara hidup dan juga kenaikan harga barang. Namun, terbukti selepas GST di-zero-rated-kan, dengan izin, harga masih tidak menurun, malahan ianya semakin meningkat. Sebegitu juga dengan kos sara hidup rakyat. Maka, saya menyeru kerajaan supaya buatlah kajian dan analisis yang secukupnya dan jangan terburu-buru untuk melaksanakan SST hanya kerana ia merupakan janji Pakatan Harapan sebelum PRU. Rakyat akan faham jika kerajaan mencari alternatif lain bagi mengurangkan harga barangan dan juga kos sara hidup mereka. Dengan itu, saya cadangkan jikalau kita hendak kurangkan harga barangan, kesedaran pengguna atau consumer awareness, dengan izin, harus diperkuatkan. Penguatkuasaan di peringkat majlis perbandaran dan majlis daerah harus dibuat. Seperti yang dikatakan oleh Menteri Kewangan baru-baru ini... Timbalan Yang di-Pertua [Tuan Nga Kor Ming]: Yang Berhormat Cameron Highlands, Yang Berhormat Sungai Siput hendak mencelah. Dato' Sivarraajh Chandran [Cameron Highlands]: Maaf ya, saya tidak cukup masa. Saya ada banyak- saya prepare for 30 minit tetapi dapat 10 minit saja. Timbalan Yang di-Pertua [Tuan Nga Kor Ming]: Ya, teruskan. Dato' Sivarraajh Chandran [Cameron Highlands]: Jadi seperti yang dikatakan oleh Menteri Kewangan baru-baru ini bahawa RM23 bilion yang diselamatkan daripada GST ini akan diberikan sebagai hadiah kepada rakyat. Saya percaya itu adalah kerugian kepada negara. Kita harus mencari alternatif lain untuk membuat baik kepada rakyat. Jangan kita mengorbankan pendapatan negara yang kita dapat melalui cukai GST. Selain daripada itu, saya juga ingin menyentuh tentang PTPTN. Saya mengucapkan tahniah kepada Kerajaan Pakatan Harapan kerana telah berjaya keluarkan 429,945 orang daripada senarai hitam PTPTN. Akan tetapi, cadangan dan janji Pakatan Harapan, bagi pendapat saya, hanyalah populis untuk mendapat, untuk menarik sokongan anak-anak muda. Seperti yang dikatakan oleh Yang Berhormat Lenggong, mantan Pengerusi PTPTN, baru-baru ini bahawa pada tahun 1997 sejak ia diperkenalkan, kita telah memberi pinjaman sebanyak RM48.7 bilion dan setakat tahun 2017 hanya RM10 bilion berjaya dikutip. Jadi, kita hendaklah faham bahawa PTPTN adalah revolving fund. Jikalau kita hendak pastikan dana ini berterusan untuk membantu pelajar-pelajar kita bakal generasi akan datang, saya percaya kerajaan harus mewujudkan generasi muda yang bertanggungjawab. You pay, you owe, dengan izin. Jadi kita semaikan semangat bertanggungjawab di kalangan orang-orang muda dan pastikan mereka mengambil tanggungjawab dan membayar hutang yang mereka pinjam. Keduanya, carilah mekanisme lain untuk menggalakkan pembayaran balik hutang walaupun ia tidak popular. Akan tetapi, jika ia menguntungkan negara dan juga memberi kelebihan kepada generasi akan datang, saya rasa kerajaan patut mengamalkan atau mencari mekanisme lain untuk memastikan hutang itu terbayar. Ketiganya, campur tangan kerajaan secara monetary akan meningkatkan hutang negara. Ia bercanggah dengan pendirian kerajaan untuk mengurangkan hutang negara. Jadi biar saya sarankan beberapa penyelesaian kepada masalah ini, iaitu tingkatkan daya bayar belia-belia, peminjam-peminjam tersebut, wujudkan platform-platform bagi mereka untuk menjana pendapatan yang pasif supaya mereka boleh membayar hutang ini dan juga hutang- hutang lain.